stanford-oval/wikipedia huggingface dataset:
กีวิกซ์
ประวัติ

หลังจากที่มาเป็นผู้เขียนวิกิพีเดียในปี ค.ศ. 2004 เอ็มมานูเอล เองกิลฮาร์ต ก็ได้หันมาสนใจต่อการพัฒนาเวอร์ชันออฟไลน์ของวิกิพีเดีย ซึ่งมีโครงการที่จะทำแผ่นซีดีวิกิพีเดียที่เริ่มต้นในปี ค.ศ. 2003 เป็นสิ่งกระตุ้นสำหรับโครงการ
ในปี ค.ศ. 2012 กีวิกซ์ได้รับทุนรางวัลจากวิกิมีเดียฝรั่งเศสสำหรับการสร้างกีวิกซ์-ปลั๊ก[ต้องการอ้างอิง] ซึ่งได้รับการนำไปใช้ในมหาวิทยาลัยสิบเอ็ดประเทศในโครงการแอฟริพีเดีย
ในเดือนกุมภาพันธ์ ค.ศ. 2013 กีวิกซ์ได้รับรางวัลโครงการแห่งเดือนของซอร์ซฟอร์จ
นอกจากนี้ กีวิกซ์ยังได้รับรางวัลสวิตเซอร์แลนด์โอเพนซอร์ซในปี ค.ศ. 2015
แหล่งข้อมูลอื่น

เว็บไซต์ทางการ
แม่แบบ:SourceForge
Explanation of Kiwix from Wikimania 2013
Kiwix Mobile แพคเกจแอปพลิเคชันแอนดรอยด์ที่ F-Droid
Kiwix stories on the Wikimedia Blog
รางวัลสวิตเซอร์แลนด์โอเพนซอร์ซของกีวิกซ์ (ค.ศ. 2015)
กีฬากอล์ฟในโอลิมปิกฤดูร้อน

| กีฬากอล์ฟในโอลิมปิกฤดูร้อน |
| --- | --- |
สัญลักษณ์กีฬากอล์ฟ
หน่วยงาน: ไอจีเอฟ
รายการ: 2 (ชาย: 1; หญิง: 1)
การแข่งขัน
 1896  1900  1904  1908  1912  1920   1924  1928  1932  1936  1948  1952 1956  1960  1964  1968  1972  1976 1980  1984  1988  1992  1996  2000 2004  2008  2012  2016  2020  2024 
  ผู้ที่ได้รับเหรียญรางวัล 
กีฬากอล์ฟ (อังกฤษ: Golf) ได้รับการบรรจุให้กลับมาเป็นกีฬาที่ใช้แข่งขันในโอลิมปิกอย่างเป็นทางการอีกครั้งในโอลิมปิกฤดูร้อน 2016 หลังจากที่เคยจัดแข่งขันในปี ค.ศ.1900 และ ค.ศ.1904 แล้วยกเลิกไป โดยการบรรจุเข้าแข่งขันโอลิมปิกครั้งนี้เกิดขึ้นจากการประชุมคณะกรรมการโอลิมปิกสากล ครั้งที่ 121 ที่โคเปนเฮเกน เมื่อเดือนตุลาคม พ.ศ. 2552 โดยเปิดโอกาสให้นักกอล์ฟอาชีพเข้าแข่งขันได้
สรุปเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ (USA) | 3 | 3 | 4 | 10 |
| 2 |  แคนาดา (CAN) | 1 | 0 | 0 | 1 |
| 3 |  สหราชอาณาจักร (GBR) | 0 | 1 | 1 | 2 |
| รวม | รวม | 4 | 4 | 5 | 13 |
แหล่งข้อมูลอื่น

| ด ค กกีฬาในโอลิมปิก |
| --- | --- | --- |
| กีฬาฤดูร้อน |  กีฬาทางน้ำ ระบำใต้น้ำ  กระโดดน้ำ  ว่ายน้ำ  โปโลน้ำ  ยิงธนู  กรีฑา  แบดมินตัน  บาสเกตบอล บาสเกตบอล 3x3 แคนู  จักรยาน  ขี่ม้า  ฟันดาบ  ฮอกกี้  ฟุตบอล  กอล์ฟ  ยิมนาสติก สากล  แฮนด์บอล  ยูโด  ปัญจกีฬาสมัยใหม่  เรือพาย  รักบี้ 7 คน  เรือใบ  ยิงปืน  สเกตบอร์ด  ปีนหน้าผา  โต้คลื่น  เทเบิลเทนนิส  เทควันโด  เทนนิส  ไตรกีฬา  วอลเลย์บอล วอลเลย์บอลชายหาด  ยกน้ำหนัก  มวยปล้ำ  |  |
| กีฬาฤดูหนาว |  ทวิกีฬาฤดูหนาว  บอบสเล บอบสเล  สเกเลตัน  เคอร์ลิง  ฮอกกี้น้ำแข็ง  ลูช  สเกต สเกตลีลา  สเกตความเร็วระยะสั้น  สเกตความเร็ว  สกี สกีลงเขา  สกีข้ามทุ่ง  สกีลีลา  สกีนอร์ดิกผสม  สกีกระโดดไกล  สโนว์บอร์ด  |  |
| เพิ่มในปี 2026 |  สกีภูเขา  |  |
| เพิ่มในปี 2028 |  เบสบอล / ซอฟต์บอล  คริกเกต  แฟลกฟุตบอล  ลาครอส  สควอช  |  |
| กีฬาในอดีต |  แบสก์เปโลตา  มวยสากลสมัครเล่น  เบรกกิ้ง  โครเก็ต  เฌอเดอโปม  คาราเต้  กองตระเวนทหาร  โปโล  แร็กเก็ต  โรก  รักบี้ยูเนียน (15 คน)  ชักเย่อ  เรือยนต์  |  |
| กีฬาสาธิต |  อเมริกันฟุตบอล  ออสเตรเลียนฟุตบอล  แบนดี้  โบว์ลิง  บุโด  สกีคนพิการ  เครื่องบินร่อน  กลิมา  สต็อกน้ำแข็ง  คอร์ฟบอล  La canne  Pesäpallo  Roller hockey  Savate  Skijoring  Sled dog racing  Speed skiing  Water skiing  Winter pentathlon  |  |
| กีฬาที่ไม่เป็นทางการ |  Aeronautics  Alpinism  Angling  Art competitions  Ballooning  Boules  Cannon shooting  Cycle polo  Dueling pistol  eSports  Fire fighting  เกลิคฟุตบอล  Hurling  Kaatsen  Kite flying  Life saving  Longue paume  รถแข่ง  Motorcycle racing  Pigeon racing  วูซู  |  |
ดูเพิ่ม: กีฬาพาราลิมปิก
| ด ค กกีฬากอล์ฟในโอลิมปิก |
| --- | --- | --- | --- |
|  |  1896  1900  1904  1908-2012  2016  2020  2024  |  1896  1900  1904  1908-2012  2016  2020  2024  |  |
 รายชื่อผู้ที่ได้รับเหรียญ  รายชื่อสนามกีฬาโอลิมปิก
กิเดียน (อัลบั้ม)

| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
AllMusic: 
กิเดียน (อังกฤษ: Gideon) เป็นสตูดิโออัลบั้มเดี่ยวลำดับที่ 8 ของเคนนี โรเจอส์ วางจำหน่ายโดย United Artists Records ในปี 1980 สามารถขึ้นสู่อันดับ 1 ได้ในชาร์ตอัลบั้มคันทรีและท๊อป 20 ในชาร์ตเพลงป๊อป อัลบั้มนี้มีเพลงฮิตทั่วโลกอย่าง Don't Fall in Love With a Dreamer (ร้องคู่กับ Kim Carnes ซึ่งได้ช่วยโรเจอส์แต่เพลงและโปรดิวเซอร์อัลบั้มนี้ด้วย)
กิเดียน แสดงถึงภาพลักษณ์โดยรวมของอัลบั้ม คือคาวบอยเท็กซัส ซึ่งทุกเพลงล้วนเป็นสไตล์นี้หมด อัลบั้มนี้เล่าถึงช่วงชีวิตในอดีตของเขา ในเพลงแรก "Gideon Tanner" ซึ่งเป็นที่รู้อยู่แล้วว่าเขาตายไปแล้ว เพลงนี้และเพลงส่วนใหญ่ในอัลบั้มล้วนแต่ถูกถ่ายทอดผ่านมุมของของกิเดียน 
แม้ว่าอัลบั้มนี้จะมีเพียงซิงเกิลเดียวคือเพลง "Don't Fall in Love with a Dreamer" ส่วนเพลง "Saying Goodbye" ถูกตัดเป็น B-side ของซิงเกิลฮิตท๊อป 5 อย่าง "Love the World Away"
กิเดียนขึ้นสู่อันดับ 1 Billboard Country charts ในปี 1980
รายชื่อเพลง

เพลงทั้งหมดประพันธ์โดยKim Carnes และ David M. Ellingson และเพลงพิเศษเขียนโดย Lionel Richie
| ลำดับ | ชื่อเพลง | ยาว |
| --- | --- | --- |
| 1. | "Goin' Home to the Rock" (intro) | 0:40 |
| 2. | "Gideon Tanner" | 2:34 |
| 3. | "No Good Texas Rounder" | 4:11 |
| 4. | "Don't Fall in Love with a Dreamer" (duet with Kim Carnes) | 3:39 |
| 5. | "The Buckeroos" | 3:16 |
| 6. | "You Were a Good Friend" | 3:53 |
| 7. | "Call Me Up (The Phone Is in the Cradle)" | 3:17 |
| 8. | "These Chains" | 3:22 |
| 9. | "Somebody Help Me" | 2:51 |
| 10. | "One Place in the Night" | 2:59 |
| 11. | "Sayin' Goodbye" | 3:25 |
| 12. | "Goin' Home to the Rock" (reprise) | 0:58 |
| 13. | "Lady" (with Lionel Richie) | 4:09 |
ชาร์ต

| ชาร์ต (1980) | อันดับ สูงสุด |
| --- | --- |
Australian Albums (Kent Music Report)[ต้องการอ้างอิง]: 31
Canada Country Albums (RPM): 1
Canada Top Albums/CDs (RPM): 5
New Zealand Albums (RMNZ): 48
US Billboard 200: 12
US Top Country Albums (Billboard): 1
การรับรองและยอดขาย

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Canada (Music Canada) | 2× Platinum | 200,000^ |
| Japan | — | 40,000 |
| United States (RIAA) | Platinum | 1,000,000^ |
 ^ตัวเลขการจัดส่งขึ้นอยู่กับการรับรองเพียงอย่างเดียว
การ์ดสะสม

การ์ดสะสม (อังกฤษ: Trading card) คือ การ์ดที่มีการพิมพ์ลวดลายและข้อความที่สวยงาม เพื่อให้ผู้คนที่สนใจสะสมและเก็บรักษาไว้เพื่อความเพลิดเพลินและเป็นงานอดิเรก ปกติจะทำจากกระดาษชนิดแข็ง และมีขนาด 2.5 X 3.5 นิ้ว ซึ่งวิธีการได้การ์ดสะสมมีการขายทั้งในรูปแบบของซองที่มีการ์ดในชุดนั้น ๆ อยู่จำนวนหนึ่ง เช่น 6 ใบต่อ 1 ซอง และการ์ดแถมหรือแลกซื้อร่วมกับสินค้าต่าง ๆ แต่โดยมากแล้วจะมีการสุ่มการ์ดที่จะได้ (Random) ตามอัตราส่วนและที่แตกต่างกันไปในแต่ละชุด ซึ่งจะทำให้ผู้สะสมไม่ทราบว่าจะได้การ์ดอะไรก่อนที่จะซื้อ รวมถึงการ์ดสะสมบางประเภทที่จะระบุเลขรหัสลงบนการ์ดและมีการผลิตในจำนวนจำกัด จึงทำให้เกิดความหายากของการ์ดขึ้นมา
การ์ดที่ไม่ได้รับความนิยมและผลิตออกมาเป็นจำนวนมาก จะหาได้ง่ายราคาจะต่ำ การ์ดที่ได้รับความนิยม ผลิตออกมาน้อยจะราคาจะสูง โดยส่วนใหญ่แล้วการ์ดสะสมจะทำการผลิตในจำนวนจำกัดหรือช่วงระยะเวลาสั้น ๆ จึงเป็นเหตุผลที่ทำให้การ์ดสะสมจึงเป็นสิ่งที่ต้องการของนักสะสมโดยทั่วไป ซึ่งเป้าหมายของนักสะสมแต่ละคนก็จะแตกต่างกัน บางคนก็ต้องการเก็บสะสมให้ครบชุดนั้น ๆ บางคนก็ต้องการเฉพาะการ์ดพิเศษที่มีการผลิตเป็นจำนวนจำกัดในชุดต่าง ๆ หรือบางคนก็ต้องการเก็บสะสมเฉพาะการ์ดที่มีตัวบุคคลหรือตัวละครที่ชื่นชอบเท่านั้น และหัวใจที่สำคัญที่สุด คือการแลกเปลี่ยนหรือตามหาการ์ดใบที่ยังขาดเหลือเพื่อเก็บสะสมให้ครบชุดกับกลุ่มผู้ที่สะสมการ์ดในชนิดเดียวกัน ด้วยเหตุนี้เองจึงทำให้การสะสมการ์ดมีความสนุกสนาน มีความท้าทายและเป็นความรู้ผสมความบันเทิง (Edutainment) อีกด้วย โดยบริษัทที่มีชื่อเสียงในการผลิตการ์ดสะสมในปัจจุบันก็มีอย่างเช่น Upperdeck จากสหรัฐอเมริกา Konami จากประเทศญี่ปุ่นเป็นต้น
ประวัติของการ์ดสะสม

จุดเริ่มต้นของการ์ดสะสมนั้นเริ่มที่ "บัตรสินค้า" ซึ่งเป็นบัตรกระดาษที่มีขนาดเท่านามบัตรหรือใหญ่กว่าเล็กน้อย โดยในยุโรปจะเรียกว่า โครโม (Chromos) ซึ่งเริ่มต้นเมื่อประมาณ 120 ปีมาแล้ว พิมพ์โดยเทคนิคพิมพ์หิน ส่วนใหญ่แล้วจะใช้ในการแถมในขนมและอาหารต่าง ๆ หลังจากนั้นเป็นต้นมา โครโมก็ ได้รับความนิยมกันมาเรื่อย ๆ และอีกสิ่งหนึ่งที่ถือได้ว่าเป็นจุดเริ่มต้นของการ์ดสะสมในประเทศไทยคือการผลิตรูปยาซิกาแรต ที่เริ่มนำเข้ามาสู่ประเทศไทยในช่วงปี พ.ศ. 2437 - พ.ศ. 2441 โดยการนำเข้ามาและผลิตในไทยจากผู้ผลิตหลาย ๆ บริษัท และในช่วงเวลาที่ได้รับความนิยมนั้นถึงขนาดมีการขออนุญาตจัดตลาดนัดรูปยาซิกาแรตในทุกวันอาทิตย์ที่วัดพระเชตุพนวิมลมังคลาราม เพื่อให้นักสะสมได้แลกเปลี่ยนและทำการซื้อขายกันตั้งแต่ปี พ.ศ. 2455 ติดต่อกันเป็นเวลากว่า 20 ปีเลยทีเดียว ซึ่งจะแถมมากับซองบุหรี่ซองละ 1 รูป โดยมากแล้วจะผลิตเป็นชุด ชุดละ 50 ใบโดยมีการผลิตมากกว่า 200 ชุด เช่น ชุดพยัญชนะไทย ชุดสถานที่สำคัญ เป็นต้น จนถึงสมัยสงครามโลกครั้งที่ 2 จึงเลิกผลิตกันไปเพราะเหตุผลทางด้านการขาดแคลนกระดาษ และการที่กิจการยาสูบตกเป็นของรัฐเกือบทั้งหมดในปี พ.ศ. 2482 ทำให้ไม่มีความจำเป็นที่จะต้องแข่งขันโดยการผลิตรูปยาเพื่อดึงดูดลูกค้าออกมาอีก การ์ดสะสมจึงได้มีการพัฒนารูปแบบอีกครั้งหลังภายหลังสงครามสงบลง จากการ์ดที่แถมในหมากฝรั่ง จนกระทั่งแยกขายเป็นซองจนเป็นรูปแบบในปัจจุบันหรือที่เรียกกันว่าการ์ดสะสม หรือ Trading Card
ประเภทของการ์ดสะสม

การผลิตการ์ดที่มีเนื้อหาแตกต่างกันมากมายหลายก็เพื่อตอบสนองต่อความต้องการต่อผู้ที่ชื่นชอบในเรื่องราวที่แตกต่างกัน ตามแต่เนื้อหาที่ต้องการจะใส่ลงไป ซึ่งโดยทั่วไปแล้วสามารถแยกประเภทของ Trading Card ได้ดังต่อไปนี้
ประเภทของการ์ดสะสม > การ์ดกีฬา (Sports Card)

เป็นการ์ดที่นำเอาภาพของนักกีฬาประเภทต่าง ๆ มาเป็นการ์ด ด้านหน้าของการ์ดจะเป็นภาพนักกีฬา พร้อมชื่อและตำแหน่ง ด้านหลังจะเป็นสถิติและข้อมูลต่าง ๆ เช่น น้ำหนัก ส่วนสูง อายุ ตัวอย่างของการ์ดในประเภทนี้ เช่น การ์ดฟุตบอล การ์ดอเมริกันฟุตบอล NFL การ์ดบาสเกตบอล NBA เป็นต้น การ์ดประเภทนี้ในช่วงแรกของการผลิต มักนำมาแถมในหมากฝรั่งหรือของขบเคี้ยวซึ่งวางจำหน่ายในสนามแข่งขัน จึงเป็นเหตุที่ทำให้ได้รับความนิยมอย่างกว้างขวาง ซึ่งมีการซื้อขายแลกเปลี่ยนในราคาสูงโดยวิธีการต่าง ๆ เช่น การประมูล
การ์ดกีฬา มักจะมีการ์ดพิเศษหรือที่เรียกกันว่าเจอร์ซี่ (Jersey) คือการ์ดที่มีชิ้นส่วนเครื่องแต่งกายของนักกีฬาคนนั้นมากับการ์ดด้วย และการ์ดลายเซ็น (Autograph) ของนักกีฬา รวมถึงการ์ดที่ใช้แลกสิทธิพิเศษต่าง ๆ ที่เรียกกันว่า Redemption Card การ์ดพิเศษเหล่านี้มักจะมีการกำกับหมายเลขระบุจำนวนและมีราคาสูงตามความมีชื่อเสียงและความหายาก และมีบริษัทตัวกลางในสหรัฐอเมริกาที่รับบริการตรวจสอบสภาพ รับประกันสภาพความสมบูรณ์ และเก็บรักษาการ์ดสะสมประเภทกีฬาที่ผลิตจากทุกบริษัทในสหรัฐอเมริกาเพื่อนักสะสมทั่วโลก
ประเภทของการ์ดสะสม > การ์ดภาพยนตร์ (Movie Card)

เป็นการ์ดที่นำเอาภาพมาจากภาพยนตร์ที่ได้รับความนิยมทั้งในอดีตและปัจจุบัน ด้านหน้าของการ์ดมักจะเป็นภาพของผู้แสดงหรือภาพเหตุการณ์ต่าง ๆ ที่อยู่ในเรื่อง ด้านหลังจะเป็นข้อมูลต่าง ๆ ที่เกี่ยวข้องกับภาพยนตร์หรือคำบรรยายเหตุการณ์ที่อยู่ในเรื่อง และการ์ดชนิดนี้มักจะมีการ์ดชนิดพิเศษเช่นเดียวกับการ์ดสะสมกีฬา ซึ่งถือว่า จัดอยู่ในการ์ดสะสมประเภทนี้ด้วย ตัวอย่างของการ์ดในกลุ่มนี้เช่น The Lord of the Rings, Superman, Batman หรือของไทยที่เคยมีการผลิตออกมา อย่างเช่นการ์ดสะสมภาพยนตร์เรื่อง “ต้มยำกุ้ง” เป็นต้น
ประเภทของการ์ดสะสม > การ์ดดารา นักร้อง นางแบบ (Idol Card)

เป็นการ์ดที่นำเอารูปภาพของดารา นักร้อง นางแบบชื่อดังมาทำเป็นการ์ด เพื่อตอบสนองกลุ่มผู้ชื่นชอบบุคคลนั้น ๆ โดยเฉพาะกลุ่มที่ติดตามความคืบหน้าของศิลปินที่ชื่นชอบ ซึ่งโดยส่วนใหญ่มักเป็นกลุ่มวัยรุ่น สำหรับตัวอย่างที่ชัดเจนที่สุดในประเทศไทยเห็นจะเป็นการ์ดของนางแบบ-นักร้องในสังกัด Dojo City ในเครือ Bakery (ปัจจุบันอยู่ภายใต้กลุ่มของ Sony BMG) ที่เคยผลิต เพื่อแถมกับนิตยสารในกลุ่ม อันได้แก่ Katch และ Manga Katch ในปี 2544-2545
ประเภทของการ์ดสะสม > การ์ดจากเกม การ์ตูนและแอนิเมชัน (Game, Cartoon, Animation Card)

เป็นการ์ดที่สร้างมาจากเกม การ์ตูน แอนิเมชันเรื่องใดเรื่องหนึ่ง ลักษณะการทำจะใกล้เคียงกับการ์ดภาพยนตร์ โดยลักษณะของการ์ดพิเศษจะนำเอาสิ่งที่มีความสำคัญและของที่อยู่ในขั้นตอนการสร้าง เช่น ต้นฉบับการ์ตูน ต้นฉบับฟิล์มแอนิเมชัน เป็นต้น หรืออีกประเภทหนึ่งซึ่งนิยมใช้กันมากกับการ์ดสะสมที่มาจากการ์ตูนญี่ปุ่นคือการใช้วัสดุที่ต่างจากเดิม เช่นกระดาษเคลือบ Bromide หรือใช้แผ่นพลาสติกในการพิมพ์ ซึ่งจะมีความสวยงามมากขึ้น และจะมีราคาที่สูงกว่าการ์ดสะสมปกติ เมื่อสมัยยุคปี 90 ในประเทศไทยมักจะนำมาแถมกับขนม ที่ดังที่สุดก็คงหนีไม่พ้นการ์ดสะสม “โอเดงย่า ดรากอนบอล” แต่ในปัจจุบันส่วนมากแล้วการ์ดประเภทนี้ ที่มีจำหน่ายในประเทศไทยจะเป็นการนำเข้ามาซะมากกว่า ยกเว้นการ์ดที่มักจะแถมมากับอาหารเช้าแบบซีเรียลต่าง ๆ หรือ Pactio Card ที่ได้รับลิขสิทธิ์และผลิตในไทยเพื่อเป็นของแถมสำหรับ DVD การ์ตูนเรื่อง “คุณครูจอมเวท เนกิมะ”
ประเภทของการ์ดสะสม > การ์ดประเภทอื่น ๆ

การ์ดลักษณะอื่น ๆ ที่มีการผลิตออกมา เช่น การ์ดที่ใช้ในการแจกเพื่อการประชาสัมพันธ์ขององค์กร การ์ดที่เป็นข้อมูลด้านการท่องเที่ยวในสถานที่ต่าง ๆ การ์ดเกี่ยวกับประวัติศาสตร์ต่าง ๆ เป็นต้น
การแบ่งสภาพของการ์ดสะสม

การ์ดสะสมจะมีชื่อเรียกในการแบ่งสภาพของการ์ดดังต่อไปนี้
การแบ่งสภาพของการ์ดสะสม > ประเภทของการ์ด

M/NM (Mint/Near Mint) เป็นการ์ดที่สมบูรณ์และไม่มีความผิดพลาดอะไรเลย ตัวอย่างเช่น รอยยับของการ์ด การพิมพ์ผิดพลาด เป็นต้น
Excellent เป็นการ์ดที่มีสภาพเกือบสมบูรณ์ แต่มีตำหนิเล็กน้อยหรือมีขอบการ์ดที่เป็นขุย
Very Good เป็นการ์ดที่จะพบข้อผิดพลาดมากขึ้นเมื่อมีการสังเกตและมีตำหนิเป็นจำนวนมาก
Good เป็นการ์ดที่มีร่องรอยการเขียน การพิมพ์เบี้ยวจากจุดศูนย์กลาง มีคราบเล็กน้อยและขอบมีรอยมาก
Fair เป็นการ์ดที่มีร่องรอยความเสียหายมาก เช่นคราบอย่างหนักและขอบมีการลอก
Poor เป็นการ์ดที่แย่ที่สุด สภาพเหมือนโดนทำลาย
การแบ่งสภาพของการ์ดสะสม > ประเภทของซองการ์ด

Pack Fresh เป็นการ์ดหรือซองที่พึ่งนำออกมาจากซอง กล่องหรือลังแต่ไม่จำเป็นต้องเป็นประเภท M/NM เสมอ
Factory Fresh เป็นการ์ดหรือซองการ์ดที่ยังไม่ได้มีการแกะออกมาตั้งแต่การส่งมาจากผู้ผลิต และเรียกอีกอย่างว่า unused
เกมการ์ดสะสมในประเทศไทย

โปเกมอน เทรดดิงการ์ดเกม (ลิขสิทธิ์ในไทยโดยบริษัท ทรู ดิสทริบิวชั่น แอนด์ เซลส์ จำกัด)
การ์ดไฟท์!! แวนการ์ด (ลิขสิทธิ์ในไทยโดยบริษัท คิดซ์ แอนด์ คิทซ์ จำกัด)
ฟิวเจอร์การ์ด บัดดี้ไฟท์ (ลิขสิทธิ์ในไทยโดยบริษัท คิดซ์ แอนด์ คิทซ์ จำกัด)
แบทเทิลสปิริตส์ (ลิขสิทธิ์ในไทยโดยบริษัท คิดซ์ แอนด์ คิทซ์ จำกัด)
ไดโนซอร์คิง (ลิขสิทธิ์ในไทยโดยบริษัท คิดซ์ แอนด์ คิทซ์ จำกัด)
ไดโนมาสเตอร์ (ลิขสิทธิ์ในไทยโดยบริษัท คิดซ์ แอนด์ คิทซ์ จำกัด)
ซัมมอนเนอร์มาสเตอร์ (ลิขสิทธิ์ในไทยโดยบริษัท ซานโตนีโน่ จำกัด)
ยูกิโอ เทรดดิงการ์ดเกม (ยังไม่มีลิขสิทธิ์ในไทย)
ดูเอลมาสเตอร์ เทรดดิงการ์ดเกม (ยังไม่มีลิขสิทธิ์ในไทย)
เพียไค (ลิขสิทธิ์ในไทยโดยรีวิวแมน ReviewMan)
การ์ดสะสม ประเภทการ์ดกีฬาในประเทศไทย

การ์ดสะสมทีมฟุตบอล โปลิศ เทโร ฤดูกาล 2022-2023 (ลิขสิทธิ์ในไทยโดยบริษัท มัสมั่น คอลเลคทิเบิล จำกัด)
กิ๊กเก่าผม เธอเป็นยอดมนุษย์

| กิ๊กเก่าผม เธอเป็นยอดมนุษย์ |
| --- | --- |
โปสเตอร์ภาพยนตร์
กำกับ: อีวาน เรทแมน
เขียนบท: ดอน เพน
อำนวยการสร้าง: อาร์นอน มิลชาน กาวิน โพโลน
นักแสดงนำ: อูมา เธอร์แมน  ลุค วิลสัน
กำกับภาพ: ดอน เบอร์เกสส์
ตัดต่อ: เวนดี้ เกรน บริคมันท์ เชลล์ดอน ข่าน
ดนตรีประกอบ: เท็ดดี้ คาสเทลลุคซี
บริษัทผู้สร้าง: Regency Enterprises 
ผู้จัดจำหน่าย: 20th Century Fox
วันฉาย:   21 กรกฎาคม ค.ศ. 2006 (2006-07-21) 
ความยาว: 95 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $30 ล้านดอลลาร์สหรัฐ
ทำเงิน: $61 ล้านดอลลาร์สหรัฐ
กิ๊กเก่าผม เธอเป็นยอดมนุษย์ (อังกฤษ: My Super Ex-girlfriend) เป็นภาพยนตร์แนวซูเปอร์ฮีโร่ ที่ออกฉายในปี 2006 กำกับโดย อีวาน เรทแมน นำแสดงโดย อูม่า เธอร์แมน, ลุค วิลสัน, แอนนา ฟาริส, เอ็ดดี้ อิซซาด, เรนน์ วิลสัน และ แวนด้า ไซเคส
เนื้อเรื่องย่อ

แมตต์ขอแยกทางกับแฟนสาวจอมบงการ ทิ้งให้เจนนี่หรือ "จีเกิร์ล" ต้องอกหัก ดังนั้น เธอจะทำทุกอย่างที่พลังวิเศษของเธอจะทำได้ เพื่อล้างแค้นแฟนหนุ่มให้สาสม
นักแสดงนำ

อูมา เธอร์แมน รับบท เจนนิเฟอร์ จอห์นสัน / จี-เกิร์ล
ลูค วิลสัน รับบท แมทธิว "แมตต์" ซอนเดอร์
แอนนา ฟาริส รับบท ฮันนา เลวิส
เอ็ดดี้ อิซซาร์ด รับบท แบร์รี่ เอ็ดเวิร์ด ลัมเบิร์ต
เรนน์ วิลสัน รับบท วาน ฮีจน์
แวนด้า ไซเคจ รับบท คาร์ล่า ดันเคิร์ก
สเตลิโอ ซาวานเต้ รับบท ลีโอ
ไมค์ กอลิโอ รับบท เลนนี่
มาร์ค คอนซูเอลอส รับบท สตีฟ วาร์ลาร์ด
แหล่งข้อมูลอื่น

กิ๊กเก่าผม เธอเป็นยอดมนุษย์ ที่อินเทอร์เน็ตมูวีเดตาเบส
กิ๊กเก่าผม เธอเป็นยอดมนุษย์ ที่ออลมูวี
กิ๊กเก่าผม เธอเป็นยอดมนุษย์ ที่รอตเทนโทเมโทส์
กิ๊กเก่าผม เธอเป็นยอดมนุษย์ ที่บ็อกซ์ออฟฟิศโมโจ
กิ้งก่าแผงคอ

| กิ้งก่าแผงคอ |
| --- | --- |

แผ่แผงคอ

เมื่อเวลาปกติ
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Squamata
อันดับย่อย:: Sauria
วงศ์:: Agamidae
วงศ์ย่อย:: Agaminae
สกุล:: Chlamydosaurus Gray, 1827
สปีชีส์:: C.  kingii
ชื่อทวินาม
Chlamydosaurus kingii Gray, 1827


แผนที่แสดงการกระจายพันธุ์
กิ้งก่าแผงคอ (อังกฤษ: Frill-necked lizard, Frilled lizard, Frilled dragon) สัตว์เลื้อยคลานประเภทกิ้งก่าชนิดหนึ่ง มีชื่อวิทยาศาสตร์ว่า Chlamydosaurus kingii เป็นกิ้งก่าเพียงชนิดเดียวในสกุล Chlamydosaurus
ลักษณะ

มีรูปร่างเหมือนกิ้งก่าทั่วไป สีลำตัวเป็นสีน้ำตาลเขียว มีจุดเด่นก็คือ มีแผงคอที่สามารถแผ่ออกได้กว้างครอบหัวเวลาตกใจหรือขู่ศัตรู อีกทั้งยังสามารถวิ่งได้ด้วยขาหลังเพียง 2 ขาด้วยความเร็ว เมื่อหนีศัตรู มีนิ้วทั้งหมด 5 นิ้ว มีเล็บแหลมคม หางเรียวยาว
มีความยาวประมาณ 25 เซนติเมตร โตเต็มที่ในธรรมชาติ 35 เซนติเมตร พบกระจายพันธุ์อยู่ในทะเลทรายทางตอนเหนือของประเทศออสเตรเลีย, ปาปัวนิวกินี กิ้งก่าแผงคอใช้ชีวิตกว่าร้อยละ 90 อยู่บนต้นไม้ โดยเกาะอยู่นิ่ง ๆ ตามลำต้นหรือกิ่งต้นไม้ แต่จะหาอาหารซึ่งเป็นแมลงบนพื้นกินเท่านั้น โดยสามารถมองเห็นอาหารจากบนต้นไม้ได้ไกลถึง 3 เมตร โดยการอยู่บนต้นไม้ทำไปเพื่อหลบหลีกศัตรู เมื่อพบศัตรูหรือสิ่งมาคุกคามแล้ว จะวิ่งหนีขึ้นต้นไม้และจะเกาะอยู่นิ่ง ๆ ทำตัวให้ลีบเล็กที่สุดและปรับเปลี่ยนสีให้กลมกลืนกับสภาพแวดล้อม
กิ้งก่าแผงคอจัดเป็นกิ้งก่าชนิดหนึ่งที่มีเอกลักษณ์เฉพาะตัวที่น่าสนใจ จึงนิยมเลี้ยงเป็นสัตว์เลี้ยงของผู้ที่ชื่นชอบการเลี้ยงสัตว์เลื้อยคลานหรือสัตว์แปลก ๆ รวมทั้งเคยมีการสร้างเป็นตัวละครในภาพยนตร์ต่าง ๆ ด้วย เช่น กิ้งก่ากายสิทธิ์ ในภาพยนตร์ไทยเรื่อง กิ้งก่ากายสิทธิ์ เมื่อปี พ.ศ. 2528 จากการสร้างสรรค์ของ สมโพธิ แสงเดือนฉาย หรือ ไดโนเสาร์ชนิด ไดโลโฟซอรัส (Dilophosaurus) ในเรื่อง Jurassic Park เมื่อปี พ.ศ. 2536 ที่สามารถแผ่แผงคอและพ่นพิษได้ใส่เหยื่อ
บทบาท

กิ้งก่าแผงคอนี้นยังเคยเป็นหนึ่งในแมสคอทประจำการแข่งขันกีฬาพาราลิมปิก 2000 ที่จัดภายหลังโอลิมปิก 2000 ที่ออสเตรเลียด้วย โดยแมสคอทตัวนี้มีชื่อว่า "ลิซซี่" (Lizzie)
แหล่งข้อมูลอื่น

ข้อมูลที่เกี่ยวข้องกับ Chlamydosaurus kingii ที่วิกิสปีชีส์
กิ้งก่ามอนิเตอร์

Genus of reptiles
| กิ้งก่ามอนิเตอร์ ช่วงเวลาที่มีชีวิตอยู่: สมัยไมโอซีน ถึง ปัจจุบัน |
| --- | --- |

Lace monitor (Varanus varius)

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
วงศ์:: เหี้ย Varanidae
สกุล:: Varanus Varanus Merrem, 1820

ชนิดต้นแบบ
Varanus varius Shaw, 1790
สกุลย่อย
 Empagusia  Euprepiosaurus  Odatria  Papusaurus  Philippinosaurus  Polydaedalus  Psammosaurus  Solomonsaurus  Soterosaurus  Varaneades  Varanus (see text for species)

รวมการกระจายของกิ้งก่ามอนิเตอร์ทั้งหมด
กิ้งก่ามอนิเตอร์ (อังกฤษ: Monitor lizard) เป็นสกุลของสัตว์เลื้อยคลานในอันดับกิ้งก่าและงู (Squamata) สกุลหนึ่ง ในวงศ์เหี้ย (Varanidae) ในวงศ์ย่อย Varaninae โดยใช้ชื่อสกุลว่า Varanus (/วา-รา-นัส/) ซึ่งคำ ๆ นี้มีที่มาจากภาษาอาหรับคำว่า "วารัล" (ورل) ซึ่งแปลงเป็นภาษาอังกฤษได้หมายถึง "เหี้ย" หรือ "ตะกวด"
จัดเป็นเพียงสกุลเดียวในวงศ์นี้ที่ยังสืบทอดเผ่าพันธุ์มาจนถึงปัจจุบัน เนื่องจากสกุลอื่น ๆ ได้สูญพันธุ์ไปหมดแล้ว โดยกำเนิดมาตั้งแต่ยุคครีเตเชียสมีความสัมพันธ์ใกล้ชิดกับสัตว์เลื้อยคลานยุคก่อนประวัติศาสตร์ขนาดใหญ่อย่างโมซาซอร์และงู มีลักษณะโดยรวมคือ กระดูกพอเทอรีกอยด์ไม่มีฟัน มีกระดูกอยู่ในถุงอัณฑะ และมีตาที่สาม
มีขนาดความยาวแตกต่างหลากหลายกันไป ตั้งแต่มีความยาวเพียง 12 เซนติเมตร คือ ตะกวดหางสั้น (V. brevicauda) ที่พบในพื้นที่ทะเลทรายของประเทศออสเตรเลีย และใหญ่ที่สุด คือ มังกรโคโมโด (V. komodoensis) ที่พบได้เฉพาะหมู่เกาะโคโมโด ในประเทศอินโดนีเซียเท่านั้น ที่มีความยาวได้ถึง 3.1 เมตร และจัดเป็นชนิดที่ใหญ่ที่สุดของวงศ์นี้และอันดับกิ้งก่าและงู โดยชนิดที่มีขนาดใหญ่ที่สุด คือ เมกะลาเนีย (V. priscus) ที่มีความยาวถึง 6 เมตร แต่ได้สูญพันธุ์ไปแล้ว ปัจจุบันพบได้เป็นซากดึกดำบรรพ์ที่ออสเตรเลีย
มีส่วนหัวเรียวยาว คอยาว ลำตัวยาวและหางเรียวยาว ส่วนใหญ่อาศัยบนพื้นดิน แต่มีบางชนิดมีพฤติกรรมที่อาศัยอยู่บนต้นไม้มากกว่า หลายชนิดดำรงชีวิตแบบสะเทินน้ำสะเทินบกและมีหางแบนข้างมากสำหรับใช้ในการว่ายน้ำ ส่วนมากเป็นสัตว์หากินในเวลากลางวัน เป็นสัตว์กินเนื้อที่ล่าเหยื่อด้วยฟันที่ยาวโค้งแหลมคมและมีขากรรไกรแข็งแรง กินอาหารได้หลากหลายทั้งสัตว์ไม่มีกระดูกสันหลังและสัตว์มีกระดูกสันหลัง รวมถึงซากสัตว์ด้วย โดยในทางชีววิทยาจัดเป็นสัตว์ที่มีความสำคัญเนื่องเป็นผู้สิ่งปฏิกูล กำจัดซากสิ่งแวดล้อม กิ้งก่ามอนิเตอร์ทุกชนิดสืบพันธุ์ด้วยการวางไข่
พบกระจายพันธุ์ในภูมิภาคเขตร้อนและกึ่งเขตร้อน ทั้งซับสะฮารา, จีน, เอเชีย และคาบสมุทรอินโดออสเตรเลียนไปจนถึงออสเตรเลีย
การจำแนก

ปัจจุบันจำแนกออกได้ประมาณ 78 ชนิด โดยแบ่งออกเป็นหลายสกุลย่อยรวมถึงหลายชนิดย่อย โดยในประเทศไทยพบ 4 ชนิด
สกุลย่อย Empagusia:
V. bengalensis , ตะกวด หรือ แลน (เป็นชนิดที่พบในประเทศไทย)
V. b. bengalensis, ตะกวดเหนือ
V. b. nebulosus หรือ E. nebulosus, ตะกวดใต้ หรือ ตะกวดลายเมฆ
V. dumerilii, ตุ๊ดตู่ (เป็นชนิดที่พบในประเทศไทย)
V. flavescens, ตะกวดเหลือง หรือ แลนดอน (เป็นชนิดที่พบในภูมิภาคเอเชียใต้ และเคยมีรายงานพบในประเทศไทยด้วย)
V. rudicollis, เห่าช้าง
สกุลย่อย Euprepiosaurus:
V. beccarii, ตะกวดต้นไม้สีดำ
V. boehmei,  ตะกวดต้นไม้จุดสีทอง
V. bogerti,  ตะกวดต้นไม้โบเกิร์ต
V. caerulivirens, ตะกวดเทอร์ควอยส์
V. cerambonensis,  ตะกวดเซรัม
V. doreanus,  ตะกวดหางสีน้ำเงิน
V. finschi,  ตะกวดฟินช์
V. indicus, ตะกวดป่าชายเลน
V. jobiensis
V. juxtindicus
V. keithhornei
V. kordensis
V. macraei,  ตะกวดต้นไม้จุดสีน้ำเงิน
V. melinus,  ตะกวดควินซ์
V. lirungensis,  ตะกวดป่าชายเลนทาเลอด์
V. obor, ตะกวดซาโก
V. prasinus, ตะกวดต้นไม้สีมรกต
V. rainerguentheri  ตะกวดกันเธอร์ไรเนอร์
V. reisingeri,  ตะกวดต้นไม้ไรซิงเกอร์
V. telenesetes, ตะกวดต้นไม้รัสเซลล์
V. yuwonoi, ตะกวดต้นไม้สามสี
V. zugorum, ตะกวดต้นไม้สีเงิน
สกุลย่อย Odatria:
V. acanthurus , ตะกวดหางสัน
V. a. acanthurus
V. a. brachyurus
V. a. insulanicus, ตะกวดหางสันเกาะ
V. auffenbergi, ตะกวดนกยูง
V. baritji, ตะกวดแคระขาว
V. brevicauda, ตะกวดหางสั้น หรือ ตะกวดแคระ
V. bushi, ตะกวดบุช
V. caudolineatus, ตะกวดหางแถบ
V. eremius, ตะกวดทะเลทรายแคระ
V. gilleni,  ตะกวดแคระมูลกา
V. glauerti,  ตะกวดหินคิมเบอร์ลีย์
V. glebopalma, ตะกวดสนธยา
V. hamersleyensis
V. kingorum
V. mitchelli
V. pilbarensis
V. primordius
V. scalaris
V. semiremex
V. similis, ตะกวดต้นไม้จุด
V. sparnus
V. storri
V. s. storri
V. s. ocreatus
V. timorensis, ตะกวดติมอร์
V. tristis , ตะกวดหัวดำ
V. t. orientalis
สกุลย่อย Papusaurus:
V. salvadorii, ตะกวดจระเข้
สกุลย่อย Philippinosaurus:
V. bitatawa, ตะกวดบิตาตาวา
V. mabitang
V. olivaceus, ตะกวดสีเทา
สกุลย่อย Polydaedalus:
V. albigularis , ตะกวดคอขาว
V. a. albigularis
V. a. angolensis
V. a. microstictus
V. exanthematicus
V. niloticus, ตะกวดแม่น้ำไนล์
V. ornatus, ตะกวดออเนต
V. yemenensis, ตะกวดเยเมน
สกุลย่อย Psammosaurus:
†V. darevskii (สูญพันธุ์)
V. griseus , ตะกวดทะเลทราย
V. g. griseus
V. g. caspius
V. g. koniecznyi
V. nesterovi
สกุลย่อย Soterosaurus:
V. cumingi, เหี้ยหัวเหลือง
V. samarensis
V. marmoratus, เหี้ยฟิลิปปินส์
V. nuchalis, เหี้ยหัวขาว หรือ เหี้ยเกล็ดใหญ่
V. palawanensis เหี้ยปาลาวัน
V. rasmusseni
V. salvator , เหี้ย (เป็นชนิดที่พบในประเทศไทย และเป็นชนิดที่พบได้หลากหลายที่สุด)
V. s. salvator, เหี้ยศรีลังกา
V. s. andamanensis, เหี้ยอันดามัน
V. s. bivittatus, เหี้ยชวา หรือ เหี้ยสองแถบ
V. s. macromaculatus, เหี้ยดำ หรือ มังกรดำ
V. s. ziegleri,  เหี้ยซิกเลอร์
V. togianus
V. dalubhasa
V. bangonorum, เหี้ยมินโดโร
สกุลย่อย †Varaneades:
†V. amnhophilis
สกุลย่อย Varanus:
V. giganteus, พาเรนทิน
V. gouldii, ตะกวดทราย
V. komodoensis, มังกรโคโมโด
V. mertensi
V. panoptes
V. p. panoptes
V. p. horni
V. p. rubidus, ตะกวดจุดเหลือง
†V. priscus, เมกะลาเนีย (สูญพันธุ์)
V. rosenbergi, ตะกวดโรเซนเบิร์ก
V. spenceri, ตะกวดสเปนเซอร์
V. varius
ชนิดที่ยังไม่ได้จัดลำดับ:
V. spinulosus, ตะกวดหางหนามเกาะโซโลมอน
แหล่งข้อมูลอื่น

ข้อมูลที่เกี่ยวข้องกับ Varanus ที่วิกิสปีชีส์
ตะกวด หรือ แลน (V. bengalensis) เป็นหนึ่งใน 4 ชนิดที่พบได้ในประเทศไทย
ตุ๊ดตู่ (V. dumerilii) เป็นชนิดที่เล็กที่สุดที่พบได้ในประเทศไทย
เหี้ย (V. salvator) เป็นชนิดที่พบได้ในประเทศไทย และเป็นชนิดที่พบได้หลากหลายที่สุด
กีฏวิทยา

กีฏวิทยา (อังกฤษ: Entomology) เป็นสาขาวิชาที่ศึกษาเกี่ยวกับสัตว์ในกลุ่มของแมลง แมลงมีความสัมพันธ์มากมายหลายทางต่อมนุษย์และสิ่งมีชีวิตอื่น ๆ สาขาวิชานี้จึงมีความสำคัญในการศึกษาชีววิทยา
การศึกษากีฏวิทยา

ในประเทศไทยได้มีการศึกษากีฏวิทยา โดยเปิดจัดการเรียนการสอนในระดับอุดมศึกษาในมหาวิทยาลัยเกษตรศาสตร์เป็นแห่งแรกของประเทศไทย โดยอยู่ภายใต้คณะเกษตร ในบางมหาวิทยาลัยในประเทศไทย อาจจัดการเรียนการสอนในคณะอื่นที่ไม่เกี่ยวข้องกับทางการเกษตร เช่น ภาควิชาสัตววิทยา คณะวิทยาศาสตร์ จุฬาลงกรณ์มหาวิทยาลัย
การจัดการเรียนการสอนทางด้านกีฏวิทยาโดยมหาวิทยาลัยชั้นนำ ส่วนใหญ่แบ่งออกเป็น 2 แนวทางคือ กีฏวิทยาสิ่งแวดล้อม และกีฏวิทยาชุมชน โดยกีฏวิทยาสิ่งแวดล้อมจะเปิดสอนในสาขากีฏวิทยาการเกษตร กีฏวิทยาสิ่งแวดล้อม กีฏวิทยาอุตสาหกรรม แมลงผสมเกษร และ ไรวิทยา ส่วนกีฏวิทยาชุมชนจะเปิดสอนในสาขานิติเวชกีฏวิทยา กีฏวิทยาชุมชน กีฏวิทยาการแพทย์ และกีฏวิทยาการ